9.Forslag til endringer i

Nasjonale tilleggsbestemmelse

§

Innholdsfortegnelse

[1. § 4, § 5, § 18 og § 28 3](#_Toc600864887)

[2. § 5 første ledd - Vektklasser for olympiske stilarter 3](#_Toc976366609)

[3. § 5 tredje ledd - Vektklasser for olympiske stilarter 4](#_Toc1265432669)

[4. § 5 femte ledd - Vektklasser for olympiske stilarter 4](#_Toc1596393101)

[5. § 7 tredje ledd - Veiing 5](#_Toc1415670022)

[6. § 12 bokstav d - Protester 6](#_Toc554266474)

[7. § 14 femte ledd - Bestemmelser for utdanning og autorisasjon av dommere 7](#_Toc368509841)

[8. § 27 Bestemmelser for sumo 8](#_Toc1115478652)

[9. § 17 bokstav c – påmelding 9](#_Toc231466455)

Det fremmes forslag til endringer i Nasjonale tilleggsbestemmelse. Vedtak følges opp med nødvendige endringer i nasjonale tilleggsbestemmelse.

Nasjonale tilleggsbestemmelse

## § 4, § 5, § 18 og § 28

***Forslagsstiller*:** Kolbotn IL Brytegruppe

***Forslag*:**

|  |  |
| --- | --- |
| **EKSISTERENDE ORDLYD § 4, § 5, § 18 og § 28** | **NY ORDLYD § 4, § 5, § 18 og § 28** |
| ~~Piker 12 (P12) og Piker 15 (P15).~~ | Jenter 12 (J12) og Jenter 15 (J15). |

***Begrunnelse*:** «Pike» er lite brukt i det norske språk i dag. De aller fleste bruker «jente». Norsk bryting bør ikke holde fast på en gammeldags måte å omtale jenter på.

***Innstilling fra NBFs forbundsstyre*:** Forbundsstyret anbefaler at forslaget vedtas.

## § 5 første ledd - Vektklasser for olympiske stilarter

***Forslagsstiller*:** Kolbotn IL Brytegruppe

***Forslag*:**

|  |  |
| --- | --- |
| **EKSISTERENDE ORDLYD § 5 første ledd** | **NY ORDLYD § 5 første ledd** |
| I tillegg til de internasjonale vektklassene gjelder i Norge følgende:  Piker 15 opp til 75 kg.  Ungdom kvinner opp til 80 kg  Junior kvinner opp til 80 kg  Senior kvinner opp til 85 kg | I tillegg til de internasjonale vektklassene gjelder i Norge følgende:  Piker 12 opp til 75 kg  Piker 15 opp til 75 kg.  Ungdom kvinner opp til 80 kg  Junior kvinner opp til 80 kg  Senior kvinner opp til 85 kg |

***Begrunnelse*:**   
Med grunnlag i at pubertet og utvikling inntreffer stadig tidligere, og at i enkelte tilfeller ser vi at jenter på 12 år allerede er nærmest ferdig utvokst, virker det urimelig at 66kg er øverste vekt. Om det er rimelig å foreslå 75 kg som øverste på linje med P15 er vanskelig å avgjøre. Generelt bør norsk bryting gjøre en vurdering på hvorvidt vi ønsker å stå for en politikk der idretten vår ekskluderer en god del unge som vil ha vanskelig for å møte vektgrensene i brytesporten. Når man ikke bare tenker idrett som potensiell toppidrett, men også som inkludering av alle, er grensene særlig for de yngste aldersklassene, og for begge kjønn, trange.

***Innstilling fra NBFs forbundsstyre*:** Forbundsstyret anbefaler at forslaget vedtas. Usikker på om det er på vekta i P12 det er ønskelig å regulere

## § 5 tredje ledd - Vektklasser for olympiske stilarter

***Forslagsstiller*:** Kolbotn IL Brytegruppe

***Forslag*:**

|  |  |
| --- | --- |
| **EKSISTERENDE ORDLYD § 5 tredje ledd og sjette ledd** | **NY ORDLYD § 5 tredje ledd** |
| For knøttebrytere (K10)  gjelder følgende vektklasser:  ~~1. opp til 18 kg (min. 16 kg)~~  ~~2. opp til 20 kg.~~  ~~3. opp til 22 kg.~~  ~~4. opp til 24 kg.~~  ~~5. opp til 26 kg.~~  ~~6. opp til 28 kg.~~  ~~7. opp til 30 kg.~~  ~~8. opp til 33 kg.~~  ~~9. opp til 37 kg.~~  ~~10. opp til 41 kg.~~  ~~11. opp til 45 kg.~~  ~~12. opp til 50 kg.~~  ~~Knøttebrytere trenger ikke veies ved hvert stevne, men skal veies minimum en gang i~~  ~~halvåret.~~ | For knøttebrytere ( K10) gjelder følgende vektklasser:  Det skal være flytende/ ideelle vekt klasser hvor det ideelle antall i hver vekt er 3-4 brytere. Spenn i vekten kan være ca. 3 kg under 33 kg og ca. 4 kg. Over 33 kg. Dette kan imidlertid fravikes etter samtale med klubbtrener og stevne arrangør. Veiing er ikke påkrevd, men det bestemmes av stevne arrangør. |

***Begrunnelse*:** Intensjon er å sikre aktivitet/ kamper på stevner for utøvere samt unngå unødvendig spekulasjon i vekt. Utøver veies på stevnested og deretter så settes vektene i sammen. Det er ikke krav om veiing. Det bestemmes av stevne arrangør.

***Innstilling fra NBFs forbundsstyre*:** Forbundsstyret avventer diskusjonen på tinget.

## § 5 femte ledd - Vektklasser for olympiske stilarter

***Forslagsstiller*:** Komite for Lov- og appellsaker

***Forslag*:**

|  |  |
| --- | --- |
| **EKSISTERENDE ORDLYD § 5 fjerde og femte ledd** | **NY ORDLYD § 5. Nytt sjette ledd** |
| I norgesmesterskap senior kvinner benyttes kun de av UWW definerte olympiske vektklassene, samt vektklassen senior kvinner opp til 85 kg.  Deltakerne i senior, junior, ungdom og klassene opp til 15 år (13-15) kan gå opp en vektklasse i forhold til kroppsvekt. Hvis en utøver er alene i en vektklasse gis det anledning til å spørre de aktive i vekten under om de er villige til å gå opp.  Forutsetningene er at alle i vektklassen er enig og at ingen av disse allerede har gått opp en vekt. | I norgesmesterskap senior kvinner benyttes kun de av UWW definerte olympiske vektklassene, samt vektklassen senior kvinner opp til 85 kg.  Deltakerne i senior, junior, ungdom og klassene opp til 15 år (13-15) kan gå opp en vektklasse i forhold til kroppsvekt. Hvis en utøver er alene i en vektklasse gis det anledning til å spørre de aktive i vekten under om de er villige til å gå opp.  Forutsetningene er at alle i vektklassen er enig og at ingen av disse allerede har gått opp en vekt.  Det er ikke lov å gå opp en vekt i NM senior kvinner hvor man bruker OL vektene.  Det tas bort at man nasjonalt kan gå opp en vektklasse til den tyngste vektklassen |
|  |  |

***Begrunnelse*:**

1. Begrunnelse er at det brytes kun i annenhver vektklasse og hvis man da går opp en vektklasse går man i realiteten opp to vekter.
2. Begrunnelse er at hvis man veier litt over 87 kg så kan man i teorien gå i 130 kg noe som vil si at man kan møte brytere som er 49 % tyngre, noe som er uforsvarlig. Det er også derfor UWW har dette regelverket.

***Innstilling fra NBFs forbundsstyre*:** Forbundsstyret avventer diskusjonen på tinget.

## § 7 tredje ledd - Veiing

***Forslagsstiller:***Dommerkomiteen  
***Forslag*:**

|  |  |
| --- | --- |
| **EKSISTERENDE ORDLYD** | **NY ORDLYD** |
| Veiing foretas normalt på konkurransedagen, før konkurransestart.  Ved norgesmesterskap i olympiske grener, Senior, Junior og Ungdom, skal veiing skje på konkurransedagen, før konkurransestart.  Ved NM15, landsstevnet og to dagers stevne/internasjonale stevner kan veiing foretas kvelden før konkurransen, men ikke før kl. 18.00.  ~~Veiing og medisinsk kontroll skal vare i 60 minutter ved norske mesterskap og landsstevnet.~~  Badstue skal ikke være tilgjengelig på LM 12 og NM 15.  Enhver utøver skal ha gyldig lisens ved veiing.  Det skal gjennomføres medisinsk kontroll av utøvere ved innveiing. Ved norske mesterskap og landsstevnet skal kontrollen utføres av utnevnt lege som er navngitt.  Ved andre stevner kan kontrollen utføres av stevnets sanitetspersonell. Stevneleder må godkjenne avgjørelsen til sanitetspersonellet.  Klasseinndelingen må følges strengt av deltakerne. Forsøk på å omgå reglene i klasseinndelingen ved å starte i feil klasse vil medføre at vedkommende nektes deltakelse i kortere eller lengre tid. Lagenes oppmenn eller de som forestår påmeldingene av lagets deltakere, kan gjøres ansvarlige om de aktive omgår reglene. | Veiing foretas normalt på konkurransedagen før konkurransestart.  Ved norgesmesterskap i olympiske grener, Senior, Junior og Ungdom, skal veiing skje på konkurransedagen, før konkurransestart.  Ved NM15, landsstevnet og to dagers stevne/internasjonale stevner kan veiing foretas kvelden før konkurransen, men ikke før kl. 18.00.  Ved norske mesterskap og landsstevnet skal medisinsk kontroll vare i 30 minutter og veiing i 30 minutter.  Badstue skal ikke være tilgjengelig på LM 12 og NM 15.  Enhver utøver skal ha gyldig lisens ved veiing.  Det skal gjennomføres medisinsk kontroll av utøvere ved innveiing. Ved norske mesterskap og landsstevnet skal kontrollen utføres av utnevnt lege som er navngitt.  Ved andre stevner kan kontrollen utføres av stevnets sanitetspersonell. Stevneleder må godkjenne avgjørelsen til sanitetspersonellet.  Klasseinndelingen må følges strengt av deltakerne. Forsøk på å omgå reglene i klasseinndelingen ved å starte i feil klasse vil medføre at vedkommende nektes deltakelse i kortere eller lengre tid. Lagenes oppmenn eller de som forestår påmeldingene av lagets deltakere, kan gjøres ansvarlige om de aktive omgår reglene. |

***Begrunnelse*:**   
Nåværende tekst trenger presisering iht intensjonen med teksten. Slik den nå står er den åpen for tolkning; skal medisinsk + veiing vare 60 minutter TIL SAMMEN, eller skal hver av de vare i 60 minutter? Internasjonalt er hver av dem satt til 30 minutter, for å spare utøvere og støtteapparat for tid. Vi har tidligere i Norge hatt veiing i 60 minutter spesielt ved landsstevnet, da det er mange deltakere. Dette kan enkelt løses ved å ha flere vekter tilgjengelig, og dermed korte ned tiden som brukes på veiing.

***Innstilling fra NBFs forbundsstyre*:** Forbundsstyret anbefaler at forslaget vedtas.

## § 12 bokstav d - Protester

***Forslagsstiller:*** Dommerkomiteen

***Forslag:***

|  |  |
| --- | --- |
| **EKSISTERENDE ORDLYD** | **NY ORDLYD** |
| d) Ved kamper det benyttes videodømming følges UWW regler for videodømming.  Dersom det ikke benyttes videodømming, skal stevneleder innkalle dommersettet i angjeldende kamp. Avgjørelsen om protesten tas til følge og eventuelle konsekvenser tas av dommersettet alene. | 1. Ved kamper det benyttes videodømming følges UWW regler for videodømming.   Kun kamper hvor det ikke benyttes videodømming kan det legges inn protest.  Dersom det ikke benyttes videodømming, skal stevneleder innkalle dommersettet i angjeldende kamp. Avgjørelsen om protesten tas til følge og eventuelle konsekvenser tas av dommersettet alene |

***Begrunnelse*:**   
UWWs reglement er tydelig på at det ikke kan legges inn protest i kamper som benytter videodømming («challenge»), dette fordi i disse kampene har både trener og utøver mulighet i selve kampen mulighet til å «protestere» ved å be om videodømming («challenge»).

Sesongen 2021 i Norge ble det ved et tilfelle tatt imot protest i en kamp hvor det hadde vært benyttet videodømming, da man tolket §12 dit hen. Protesten ble behandlet og gikk gjennom, noe den ikke skulle gjort. På grunn av dette mener dommerkomiteen at punktet bør presiseres i nasjonale tilleggsbestemmelser slik at det ikke kan «tolkes» dit hen at kamper med videodømming kan protesteres (selv om UWWs reglement er tydelig, er det ikke alle stevnearrangører som har kontroll på disse reglene og det er stevneleder som tar imot protester)

***Innstilling fra NBFs forbundsstyre*:** Forbundsstyret anbefaler at forslaget vedtas.

## § 14 femte ledd - Bestemmelser for utdanning og autorisasjon av dommere

***Forslagsstiller:***Dommerkomiteen

***Forslag*:**

|  |  |
| --- | --- |
| **EKSISTERENDE ORDLYD § 14 femte ledd** | **NY ORDLYD § 14 femte ledd** |
| Komiteens oppgaver og ansvar:   * Være kontakt overfor alle dommere i Norge og dommeransvarlige i kretsene * Innkalle til og avholde minimum tre nasjonale dommerkurs * Vurdere nasjonale dommere og sette deres nasjonale grad * Være ansvarlige for uttak av internasjonale dommere til internasjonale mesterskap og turneringer samt andre representasjonsoppdrag for NBF * Arbeide for at NBF skal ha internasjonale dommere og være ansvarlig for uttak av nasjonale dommere til internasjonale kurs * Skal oppnevne en dommeransvarlig til alle nasjonale stevner * Skal komme med budsjettinnspill til styret og forvalte de midler som blir gitt * Skal ha kjennskap til det gjeldende regelverk (nasjonalt og internasjonalt) og informere dommere i Norge om endringer * Være koordinerende ledd for fadderordningen blant dommere i Norge * Fastsette hvordan ~~video-challenge~~ gjennomføres ved norske stevner | Komiteens oppgaver og ansvar:   * Være kontakt overfor alle dommere i Norge og dommeransvarlige i kretsene * Innkalle til og avholde minimum tre nasjonale dommerkurs * Vurdere nasjonale dommere og sette deres nasjonale grad * Være ansvarlige for uttak av internasjonale dommere til internasjonale mesterskap og turneringer samt andre representasjonsoppdrag for NBF * Arbeide for at NBF skal ha internasjonale dommere og være ansvarlig for uttak av nasjonale dommere til internasjonale kurs * Skal oppnevne en dommeransvarlig til alle nasjonale stevner * Skal komme med budsjettinnspill til styret og forvalte de midler som blir gitt * Skal ha kjennskap til det gjeldende regelverk (nasjonalt og internasjonalt) og informere dommere i Norge om endringer * Være koordinerende ledd for fadderordningen blant dommere i Norge * Fastsette hvordan videodømming («challenge») gjennomføres ved norske stevner |

***Begrunnelse*:** Språkvask for samsvar med ordbruk i §12. På norsk kaller vi det «videodømming», mens på engelsk kalles det «challenge».

***Innstilling fra NBFs forbundsstyre*:** Forbundsstyret anbefaler at forslaget vedtas.

## § 27 Bestemmelser for sumo

***Forslagsstiller:*** Sportsklubben 09

***Forslag*:**

|  |  |
| --- | --- |
| **EKSISTERENDE ORDLYD** | **NY ORDLYD** |
| Reglene for sumokamper følger reglene fastsatt av International Sumo Federation (ISF)  Nasjonale konkurranser i sumobryting følger samme turneringsregler som olympiske stilarter, med følgende unntak:   * Bryteren skal bryte med lendeklede (Mawashi). Det er anledning til å ha undertøy, brytedrakt og/eller shorts under Mawashien * Dersom det ikke er avgjøre rekkefølge i gruppefinaler eller ved «nordisk system», skal bryterne møtes på nytt til det blir mulig å skille dem.   På alle nasjonale stevner og mesterskap kan det arrangeres lagkamper for seniorbrytere. Lag består av tre brytere uten hensyn til vekt.  Aldersgruppene følger aldersinndelingen i bestemmelsene for olympiske stilarter.  Vektklassene i norske turneringer inndeles på samme måte som i europeiske mesterskap arrangert av European Sumo Federation (EFS). Vektene for ungdom følger inndelingen i EFS kategorien U18. Vektklassene for junior følger vektklassene for EFS kategorien U21. Vektklassene for senior følger vektklassene for EFS kategorien.  ~~Vektklassene for aldersgruppene under ungdom følger bestemmelsene for olympiske stilarter.~~  Oversikt over gjeldende vektklasser skal gjøres lett tilgjengelig på NBFs hjemmeside. | Reglene for sumokamper følger reglene fastsatt av International Sumo Federation (ISF)  Nasjonale konkurranser i sumobryting følger samme turneringsregler som olympiske stilarter, med følgende unntak:   * Bryteren skal bryte med lendeklede (Mawashi). Det er anledning til å ha undertøy, brytedrakt og/eller shorts under Mawashien * Dersom det ikke er avgjøre rekkefølge i gruppefinaler eller ved «nordisk system», skal bryterne møtes på nytt til det blir mulig å skille dem.   På alle nasjonale stevner og mesterskap kan det arrangeres lagkamper for seniorbrytere. Lag består av tre brytere uten hensyn til vekt.  Aldersgruppene følger aldersinndelingen i bestemmelsene for olympiske stilarter.  Vektklassene i norske turneringer inndeles på samme måte som i europeiske mesterskap arrangert av European Sumo Federation (EFS). Vektene for ungdom følger inndelingen i EFS kategorien U18. Vektklassene for junior følger vektklassene for EFS kategorien U21. Vektklassene for senior følger vektklassene for EFS kategorien.  Vektklassene for aldersgruppene under ungdom følger inndelingen i EFS kategorien U16  Oversikt over gjeldende vektklasser skal gjøres lett tilgjengelig på NBFs hjemmeside. |

***Begrunnelse*:** For at sumovektene skal bli mer hensiktsmessige med tanke på gjennomføring av NM, samt samsvare med de internasjonale vektklassene. I praksis betyr dette færre vektklasser, flere kamper per vektklasse, og at Sumo NM blir lettere å arrangere.

***Innstilling fra NBFs forbundsstyre*:** Forbundsstyret anbefaler at forslaget vedtas.

## 9. § 17 bokstav c – påmelding

***Forslagsstiller:*** Dommerkommiteen

***Forslag*:**

|  |  |
| --- | --- |
| **EKSISTERENDE ORDLYD § 17 bokstav c første ledd** | **NY ORDLYD § 17 bokstav c første ledd** |
| For stevner i olympiske stilarter og håndbak. Alle klubber som deltar med 3 eller flere deltakere skal melde på og stille med minst en dommer. For klubber som ikke oppfyller denne bestemmelsen skal arrangøren innkreve en avgift på kr 1500,-. Alle påmeldte klubber betaler en dommeravgift til arrangøren på ~~800,-.~~ Godtgjørelse til dommere skal hver stevnedag være kr ~~400,~~- for kretsdommere og kr ~~800,-~~ for forbundsdommere. Dommeransvarlig tilgodeses med en ekstra dag godtgjørelse. Summen utbetales dommere ved alle stevner av arrangøren. Deltagere på kretsdommerkurs får ikke dommerhonorar. Stevnearrangøren er ansvarlig for at det kommer tilstrekkelig antall dommere med rett grad til det aktuelle stevnet. Arbeidet må koordineres med den dommeransvarlige som Dommerkomiteen har utnevnt. | For stevner i olympiske stilarter og håndbak. Alle klubber som deltar med 3 eller  flere deltakere skal melde på og stille med minst en dommer. For klubber som  ikke oppfyller denne bestemmelsen skal arrangøren innkreve en avgift på kr  1500,-. Alle påmeldte klubber betaler en dommeravgift til arrangøren på kr. 1200,-.  Godtgjørelse til dommere skal hver stevnedag være kr 500,- for kretsdommere  og kr 1200,- for forbundsdommere**.** Dommeransvarlig tilgodeses med en ekstra  dag godtgjørelse. Summen utbetales dommere ved alle stevner av arrangøren.  Deltagere på kretsdommerkurs får ikke dommerhonorar. Stevnearrangøren er  ansvarlig for at det kommer tilstrekkelig antall dommere med rett grad til det  aktuelle stevnet. Arbeidet må koordineres med den dommeransvarlige som  Dommerkomiteen har utnevnt. |

***Begrunnelse*:**

***Innstilling fra NBFs forbundsstyre*:** Forbundsstyret avventer diskusjonen på tinget.